b'\n_START_ARTICLE_\nTame Impala\n_START_SECTION_\nBiografia\n_START_PARAGRAPH_\nEls or\xc3\xadgens de la banda es remunten a l\'escena musical de Perth. Kevin Parker va iniciar el 2005 la banda "Dee Dee Dums", que seria posteriorment la base de Tame impala, juntament amb Dominic Simper (guitarra i sintetitzador) i Luke Epstein (bateria). La banda va aconseguir cert reconeixement en l\'escena local. El 2007, el grup va canviar de bateria (incorporant Jay Watson en substituci\xc3\xb3 de Luke Epstein), Parker va introduir canvis d\'estil cap a tend\xc3\xa8ncies m\xc3\xa9s psicold\xc3\xa8liques en les seves composicions, i tamb\xc3\xa9 van canviar el nom de la banda a \'Tame Impala\'. Poc despr\xc3\xa9s d\'aquests canvis, van enviar una vintena de can\xc3\xa7ons amb gravacions dels \xc3\xbaltims anys a diverses discogr\xc3\xa0fiques, i van firmar un contracte amb Modular Recordings.'